cyanic-selkie/wikianc huggingface dataset:
Rosyam Nor
Kehidupan awal
Semasa zaman kanak-kanaknya, beliau sekeluarga pernah tinggal di sebuah rumah setinggan, yang terletak berdekatan dengan Angkasapuri, ibu pejabat rangkaian penyiaran awam Radio Televisyen Malaysia (RTM). Rumah yang didiami oleh Rosyam dan keluarganya hanyalah sekadar tempat berteduh, beliau dan adik-beradik lain terpaksa menadah titisan air setiap kali hujan kerana atap rumah yang bocor. Sepanjang tempoh tersebut, beliau pernah mengutip kotak untuk dijual. Pada usia 13 tahun, Rosyam mula bekerja sebagai pembantu kedai runcit dengan niat bagi mencari wang tambahan untuk menyara kehidupan seperti yang dihadapi oleh kebanyakan kanak-kanak setinggan lain, namun pendidikan menjadi keutamaan beliau. Pada usia 18 tahun, Rosyam bertemu dengan penerbit filem, Pansha dan ditawarkan bekerja sebagai kakitangan am di Berjaya Film Productions. Semasa berkhidmat di Berjaya Film, beliau melakukan banyak tugasan sebagai kru di belakang tabir termasuk mencuci tandas. Oleh kerana gaji kru belakang tabir ketika itu amat kecil, Rosyam bermain kutu bersama-sama rakan sekampung dan berjaya mengumpul wang sebanyak RM8500. Beliau berkelulusan Sijil Pelajaran Malaysia (SPM).
1986–1999: Pembabitan awal dan meniti kegemilangan
Rosyam memulakan kerjaya sebagai pelakon selepas tamat menduduki peperiksaan SPM, dengan mengikuti sepupunya Faizal Hussein dalam usaha mengejar cita-cita dalam bidang lakonan. Beliau akhirnya mendapat peranan dalam filem arahan Hussein Abu Hassan, sebagai Remy dalam filem Gila-Gila Remaja. Gaya yang dibawa olehnya serta pelakon-pelakon lain telah menjadi ikutan muda-mudi zaman itu. Pada tahun 1987, Rosyam muncul pula dalam filem Sayang arahan Pansha, yang turut dibintangi oleh Amy Search dan Raja Ema. Antara 1988 dan 1989, beliau berlakon dalam dua filem arahan Aziz Sattar—Perawan Malam dan Tak Kisahlah Beb.
Beliau mula menonjolkan bakat besarnya menerusi filem Lenjan, arahan Ismail Yaacob. Menerusi watak Zarin, beliau berjaya menaikkan nama negara dan dirinya ke peringkat Asia dengan kejayaan menggondol anugerah Pelakon Pembantu Lelaki Terbaik pada Festival Filem Asia Pasifik ke-43, di Bangkok. Kejayaan beliau telah mendapat perhatian ramai pihak setelah sekian lama Faizal Hussein mendahuluinya dari segi populariti. Fariza Saidin dari Utusan Malaysia berkata: "Rosyam (Nor) telah berjaya meletakkan dirinya sebagai seorang pelakon versatil jauh berbeza dari filem-filem lakonannya terdahulu...". Populariti Rosyam meningkat naik pada lewat 90an hingga dinobatkan sebagai Pelakon Filem Lelaki Popular pada edisi 1997/98 dan 1998/99 menerusi filem-filemnya seperti Lenjan, Bara dan Nafas Cinta malah menewaskan calon seperti Awie dan Hans Isaac. Pada tahun 1999 juga Rosyam menerima anugerah sebagai Pelakon Lelaki Terbaik di Anugerah Sri Angkasa menerusi telefilem Takbir Untuk Abah, gandingan bersama dramatis Wan Nor Azlin.
2000–2008: Puncak populariti
thumb|left|Rosyam dalam salah satu filem [[Kala Malam Bulan Mengambang.]] Sepanjang 2000, Rosyam tidak berlakon filem, sebaliknya berlakon drama. Beliau berlakon dalam drama Kabus dan Sinar yang disiarkan di TV1, seterusnya menjadi pelakon undangan sitkom Spanar Jaya dalam episod "Akhirnya".
Pada 2001, Rosyam memegang watak Castello, seorang ketua samseng yang terbabit dalam pengedaran dadah VCD haram dalam Gerak Khas The Movie arahan Yusof Haslam. Beliau merupakan salah seorang pelakon utama drama Kiranya Ku Tahu yang turut dibintangi oleh Haliza Misbun, Eja, Kartina Aziz, Azizah Mahzan dan Betty Banafe yang mengisahkan mengisahkan pemuda yang lupa diri apabila mendapat pekerjaan yang baik di luar negara. Rosyam menjayakan watak sebagai Shahrol dalam filem aksi KL Menjerit arahan Badaruddin "Bade" Azmi, yang ditayangkan pada 24 Januari 2002. Filem ini menandakan kerjasama sulung Rosyam bersama Bade, ia turut dibintangi oleh Nisdawati, Faizal Hussein, dan ramai lagi. Ia menjadi satu-satunya filem lakonan Rosyam bagi tahun 2002 dan beliau menerima anugerah Pelakon Lelaki Terbaik di Festival Filem Malaysia ke-16.
Rosyam digandingkan bersama Nasha Aziz dalam filem komedi romantik Laila Isabella yang berkisarkan phubungan cinta antara gadis tomboy dan majikanya serta kehendak kakaknya untuk berubah menjadi wanita yang lemah lembut. Ditayangkan pada 27 Mac 2003, filem ini menerima ulasan positif daripada pengkritik filem. Beliau kemudian membuat kemunculan khas dalam filem aksi komedi penyiasatan MX3 arahan Yusof Kelana lakonan Saiful Apek, Faizal Hussein dan Zul Yahya, yang ditayangkan pada 25 November 2003. Beliau membuat penampilan pada permulaan dan penghujung filem ini, dengan membawakan watak Castella dan Castello. Pada tahun 2004, Rosyam berlakon dalam filem drama percintaan Berlari Ke Langit, bersama Fasha Sandha dan Siti Elizad, yang mana beliau memegang watak sebagai Indra, sementara Elizad memegang watak sebagai Zulhijjah, kekasih Indra. Rosyam dipetik sebagai berkata: "Watak Indra dalam filem itu adalah watak yang paling berat dan mencabar pernah saya lakonkan sepanjang karier saya sebagai pelakon." Pada 2005, Rosyam memegang tiga watak utama sekaligus—iaitu Rosli (peniaga), Legau (pelumba kereta jalanan) dan Nala (ketua samseng) dalam filem Gangster arahan Bade Hj. Azmi. Nama watak Legau sebenarnya ialah nama panggilan untuk Rosyam di kalangan ahli keluarganya. Beliau kembali menjayakan peranan asalnya sebagai Shahrol dalam prekuel filem KL Menjerit, KL Menjerit 1 yang ditayangkan pada 8 September 2005, juga dibintangi oleh Que Haidar dan Erra Fazira.
Kembali meneruskan kerjasama bersama Bade Hj. Azmi, Rosyam kembali menjayakan peranannya sebagai Castello dalam filem Castello yang ditayangkan pada 9 Januari 2006. Filem ini turut dibintangi oleh Erra Fazira dan Liyana Jasmay dan menerima tajaan daripada Biskut Julie’s yang turut mengeluarkan produk biskut Julie’s Castello bagi mempromosikan filem ini.
Misérieux
Misérieux ialah komun di jabatan Ain dan di kawasan Rhône-Alpes di timur Perancis.
Rosyam Nor
2000–2008: Puncak populariti
Pada 2006 juga, syarikat penerbitannya, Suhan Movies & Trading menerbitkan siri drama kepolisan CID 3278 yang dibintangi oleh Faizal Yusof, Along Eyzendy dan Salina Saibi yang memulakan siaran di TV9 pada 5 Ogos 2006 dan diterbitkan sebanyak dua musim dan 52 episod. Pada tahun berikutnya, beliau meneruskan rentetan kerjasama bersama Bade Hj. Azmi menerusi drama arahan Bade, Dinasti Bilut yang dibintangi oleh Eja dan Rosyam sendiri yang turut berkhidmat sebagai penerbit. Barisan pelakon terdiri daripada Sahronizam Noor, Bienda, Sabrina Hassan, Jins Shamsuddin, Jalaluddin Hassan dan Aida Radzwill. Kos pembikinan drama ini melebihi RM1.5 juta, menjadikan Dinasti Bilut drama paling termahal terbitan Suhan Movies. Ia mengisahkan tentang kisah suka duka Danial, seorang petugas di Felda dalam merealisasikan impian negara. Danial merupakan cucu kepada seorang peneroka Felda terpaksa berhadapan dengan pelbagai masalah yang berlaku sama ada di peringkat global mahupun nasional.
Rosyam memegang watak sebagai Hisyam dalam filem drama aksi Anak Halal arahan Osman Ali lakonan Farid Kamil, Maya Karin dan Fasha Sandha yang ditayangkan pada 13 Disember 2007. Filem ini mengisahkan tentang seorang penjenayah, Hisyam yang sedang diburu polis atas kesalahan jenayahnya. Dalam kekalutan untuk menyelamatkan diri dan nyawa anaknya.
Pada 10 Januari 2008, Rosyam menjayakan watak sebagai Salleh dalam filem komedi neo-noir arahan Mamat Khalid, Kala Malam Bulan Mengambang yang mengisahkan tentang misteri kehilangan pemuda di pekan Senduduk Rimbun pada setiap kali purnama menjelang. Filem ini turut dibintangi oleh Farid Kamil dan Umie Aida; Persembahan beliau dalam filem ini melayakkan Rosyam memenangi anugerah Pelakon Lelaki Terbaik di Festival Filem Malaysia ke-21 dan Pelakon Lelaki Terbaik (Filem) di Anugerah Skrin 2008.
Rosyam muncul bersama penyanyi Fauziah Latiff sebagai bintang utama dalam siri televisyen Gelora Di Hati Sara yang mana beliau memegang watak Asrul dan berkhidmat sebagai penerbit bersama isterinya, Runika Mohd Yusof. Ia berkisahkan kisah cinta dan kekeluargaan yang menuntut pengorbanan wanita dalam mengecap kebahagiaan dalam rumahtangganya. Siri ini memulakan tayangan perdana di Slot Astaka TV1 bermula 20 November 2008.
2009–2013: Kesinambungan kejayaan
Dalam tahun 2009, Rosyam tidak berlakon filem, sebaliknya bergiat aktif di belakang tabir. Beliau menerbitkan rancangan pencarian bakat baharu bidang lakonan, Pilih Kasih yang bertujuan melahirkan pelapis baharu dalam bidang lakonan baik televisyen, filem, teater dan monolog.
Meneruskan rentetan kerjasama bersama Mamat Khalid, Rosyam menjayakan peranan Kublai Khan dalam filem drama perpaduan, Estet yang bertemakan 1Malaysia. Ia menjadi satu-satunya filem lakonan beliau dalam tahun 2010.
Pada tahun berikutnya, Rosyam menjayakan peranan utama bersama Johan Raja Lawak dan Scha Al-Yahya dalam filem aksi sukan, Libas, arahan Jurey Latiff Rosli. Beliau memegang watak sebagai Adnan Saladin, seorang legenda sepak takraw negara. Ketika filem ini diterbitkan, Rosyam mengalami kecederaan semasa melakukan babak aksi dalam filem ini. Rosyam berkata: "Setelah 20 tahun berlakon filem, ini merupakan filem pertama yang memerlukan saya bermain dengan imaginasi untuk membayangkan kedudukan bola yang diwujudkan dengan menggunakan CGI." Beliau telah mendapat kecederaan di bahu dan menyebabkan beliau terpaksa mencari lapan tukang urut untuk memulihkan kecederaannya. Beliau berbuat demikian kerana ingin mengelak daripada melakukan pembedahan. Namun begitu, usaha itu tidak berhasil dan akhirnya membawa beliau pergi ke hospital untuk menjalani rawatan dengan lebih lanjut.
Pada 5 Februari 2012, rancangan pencarian bakat baharu bidang lakonan terbitan Rosyam, Pilih Kasih diteruskan untuk musim ketiga dengan penyertaan dari 16 peserta dari pelbagai latar belakang. Dengan menobatkan pesertanya, Reen Rahim sebagai juara untuk musim ketiga, pada April tahun sama, Rosyam mengumumkan musim ketiga merupakan yang terakhir.
Bekerja di bawah arahan Syamsul Yusof, Rosyam memegang watak Tailong, ketua samseng dan sindiket dadah dalam KL Gangster 2, prekuel dari filem pertama yang ditayangkan pada 2011. Rosyam pada mulanya ingin berlakon dalam KL Gangster, namun menarik diri akibat kekangan jadual kerjanya. Untuk menghidupkan watak Tailong, Rosyam mempelajari pergerakan dan sikap seperti reptilia seperti buaya, cicak dan ular. "Dia seperti reptilia, cara dia melihat orang, cara dia bergerak."
Pada 2013 juga, Rosyam digandingkan bersama pelakon Nad Zainal menerusi telefilem Mawar Putih Tanda Perpisahan yang mana Rosyam dan isteri, Runika Mohd Yusof berkhidmat sebagai penerbit. Ia mengisahkan tentang Sudin yang berkahwin dengan Dahlia yang telah kehilangan suaminya yang terkandas di laut. Telefilem ini memulakan tayangan perdana di Astro Box Office Tayangan Hebat sepanjang Mei 2013, dan memenangi kategori Drama Terbaik di Anugerah Skrin 2013.
2014–kini: Terus aktif berlakon
Pada 9 Januari 2014, beliau meneruskan kerjasama dengan Silver Chung menerusi filem aksi jenayah Balistik yang mana beliau menulis skrip, mengolah cerita asal dan berkhidmat sebagai penerbit bersama Adrian Teh. Rosyam menjayakan watak sebagai Saga, seorang pembunuh upahan yang terlibat dengan kongsi gelap. Isyarat Cinta lakonan Liyana Jasmay, Adi Putra dan Fizo Omar ditayangkan pada 19 Mac 2015, mengisahkan cinta pasangan Orang Kelainan Upaya (OKU) antara pasangan buta dan pekak. Rosyam berkhidmat sebagai penerbit untuk syarikat miliknya, RK Screens. Filem ini merupakan kegagalan komersial. Selain itu, beliau kembali menggalas tanggungjawab sebagai pengacara rancangan Da'i: Pendakwah Nusantara yang memulakan siaran di TV3 pada 16 Ogos 2015.
Bekerja di bawah arahan Pekin Ibrahim, Rosyam kembali menjayakan watak lakonannya dalam KL Menjerit Shahrol dalam filem Mat Moto yang ditayangkan pada 14 Januari 2016.
Pada April 2016, Rosyam menerbitkan buku autobiografinya, Impian Jutawan Budak Setinggan yang diterbitkan oleh Suhan Publications, anak syarikat Suhan Movies & Trading. Buku autobiografi ini mengisahkan kesulitan yang dihadapi oleh Rosyam sehingga berjaya. Sebanyak 40% kisah kehidupan peribadinya dimuatkan dalam buku ini. Pada Mac 2017, syarikatnya, Suhan Movies & Trading bekerjasama dengan SME Corp menerbitkan sebuah drama mini 12 episod bertajuk Chor & Chah yang bertujuan bagi membantu golongan usahawan baru sebagai alat bantuan yang mana ia memberikan maklumat menarik mengenai perniagaan. Ia dibintangi oleh dua bekas bintang Hero Remaja 2011/12 Saharul Ridzwan dan Hafreez Adam serta dibantu oleh Ummi Nazeera, dan memulakan siaran di platform media sosial.
Projek penggambaran filem tamil dari India lakonan Rajinikanth berjudul Kabali merupakan filem yang akan membawa karier Rosyam Nor ke tahap antarabangsa kerana berlakon dalam watak sampingan dan ditayangkan pada 21 Julai 2016. Nizam Bakeri dari Astro Awani berkata: "Dalam Kabali, menurut anggaran saya, jumlah dialog Rosyam Nor jika dijumlahkan tidak sampai pun 30 baris. Kebanyakan babak hanya menampilkan Rosyam dengan wajah penuh amarah sebagai anggota kumpulan samseng Geng 43, di belakang ketua kumpulan Tony Lee." Ditanya mengenai lakonannya dalam Kabali, Rosyam berkata: "Saya tidak malu berlakon Kabali".
Rosyam kembali ke pangkuan Skop Productions apabila beliau menjayakan watak sebagai DSP Roslan dalam filem aksi jenayah, KL Special Force arahan Syafiq Yusof. Bagi menjayakan wataknya, Rosyam dipaksa terjun dari tingkat tujuh bangunan. Walaupun pada mulanya beliau menolak untuk berbuat demikian, akhirnya beliau berjaya melakukannya atas permintaan Syafiq. Beliau turut mengakui kejayaan KL Special Force ialah hasil kerja keras barisan pelakon dan tenaga kerja penerbitan.
Rosyam berlakon bersama Zul Ariffin dan Elizabeth Tan dalam filem seram thriller, Misteri Dilaila arahan Syafiq Yusof yang ditayangkan pada 21 Februari 2019. Beliau membawakan watak Inspektor Azman.
Beliau menerbitkan dan membintangi telefilem bertajuk Wakaf Dosa lakonan bersama Izzue Islam yang memulakan tayangan pada Hari Raya Aidilfitri keempat 8 Jun 2019. Rosyam memegang watak sebagai Bakri Zain, seorang pelakon veteran pemenang anugerah yang sering dicemburui oleh pelakon baru bernama Danial Muhaimin.
Dalam tahun 2020, Rosyam menggalas peranan sebagai penerbit untuk drama terbitannya termasuk Pelindung Seorang Puteri untuk siaran di Astro Ria dan Cinta Sekali Lagi untuk siaran di TV3.
Beliau menjadi pengacara dalam rancangan bual bicara, Sembang Viral yang bersiaran di TV9 bersama Ahmad Fedtri Yahya. Beliau seterusnya memegang watak seorang penjahat bernama King dalam filem Hong Kong, G Storm.
Pada tahun 2023, Rosyam memegang watak tajuk dalam drama Astro Originals, Jack Yusof yang disiarkan di Astro GO dan Astro Ria. Drama ini juga menyaksikan kemunculan semula beliau sebagai watak utama menerusi drama bersiri selepas lebih 10 tahun.
Cabang perniagaan
Di luar kerjaya lakonannya, Rosyam diberi kepercayaan sebagai jurucakap untuk pelbagai produk, antaranya ialah sebagai jurucakap produk herba Nona Roguy. Beliau juga dikenali sebagai seorang petani yang berjaya hasil penglibatannya dalam projek tanaman nangka madu di Taman Kekal Pengeluaran Makanan (TKPM) di Lanchang, Pahang pada tahun 2010. Projek ini diusahakan atas nama syarikatnya iaitu Suhan Movies & Trading Sdn. Bhd.
Pada Jun 2018, Rosyam melibatkan diri dalam sektor perniagaan runcit dengan membuka kedai serbanekanya yang dikenali sebagai ST Rosyam Mart yang bertujuan bagi mengurangkan beban rakyat. Nama ST Rosyam Nor ini dipilih hasil kerjasamanya dengan syarikat Sri Ternak. Pasar raya berkeluasan 13 lot unit kedai serta dibuka 24 jam yang terletak di Setiawangsa itu turut menjanjikan "suasana se­perti berada di dalam sebuah pasar raya mewah tetapi harga barangan ditawarkan mampu milik". Pasar raya tersebut mula dibuka pada 1 Jun 2018 dan majlis pelancaran pasar raya ini diadakan selepas Hari Raya Aidilfitri.
Rosyam melancarkan produk berasaskan durian belanda yang diberi nama Adraa by Rosyam Nor, yang dinamakan sempena cucu sulungnya pada 29 Ogos 2018. Beliau bekerjasama dengan Taman Teknologi Malaysia (TPM) bagi menjalankan penyelidikan bersama Institut Penyelidikan Perhutanan Malaysia (FRIM) mengenai khasiat durian belanda sebelum mengeluarkan produk Adraa. Beliau mengumumkan pada September 2018 bahawa tiga lagi cawangan ST Rosyam Mart akan dibuka secepat mungkin,  ini menjadikan Rosyam sebagai selebriti Malaysia pertama yang membuka sebuah pasaraya.
Kehidupan peribadi
Rosyam berkahwin dengan teman wanitanya, Runika Mohd Yusoff pada 1989 dan dikurniakan lima anak yang kesemuanya perempuan, iaitu Arniesha Azureen (lahir 1990), Nur Anis (lahir 1993), Nurlisa (lahir 1997), Syadira (lahir 2002) dan Zarith Maryam (lahir 2003). Bapanya, Shamsuddin Mohd Yusof meninggal dunia akibat radang paru-paru dan kegagalan buah pinggang pada 26 Januari 2008.
Anak sulungnya, Arniesha Azureen berkahwin dengan Mohd Hafiz Mohd Said pada 19 Mei 2013. Sekitar Disember 2014, Rosyam meluahkan kekecewaannya di laman Twitter mengenai sebuah kedai permainan terkemuka yang didakwa meminta anak perempuannya membuka tudung sebagai syarat untuk bekerja. Rosyam dan isteri Runika dikurniakan cucu sulung bernama Hanan Adraa Mohd Hafiz yang dilahirkan pada Januari 2014. Beliau juga aktif berkebun.
Pada November 2021, Rosyam mengumumkan di Instagram bahawa beliau telah menimang cucu lelaki yang merupakan cucu keempat beliau. Beliau telah mendedahkan telah menanti selama 32 tahun untuk dikurniakan zuriat lelaki dalam hidupnya.
Beliau dikurniakan cucu kelima yang juga anak sulung kepada anak ketiganya, Nurlisa.
Di waktu lapangnya, Rosyam mempunyai hobi membela kucing.
Aktivisme
Pada Disember 2010, Rosyam mendermakan sebanyak RM6, 000 bagi membantu 100 anak angkat dengan setiap seorang menerima sekurang-kurangnya RM60 sebulan sebagai bantuan persekolahan melalui dana Yayasan Pelajaran Mara (YPM). Beliau dipetik sebagai berkata: "Dalam hidup ini, kita perlu belajar berkongsi apa yang kita ada dan dengan cara itu, hidup kita pula akan dipermudahkan”.
Pada 3 Jun 2018, selaku duta World #QuranHour, Rosyam bersama-sama pelakon Norman Hakim, menyertai bersama 1,200 penunggang motosikal bagi menjayakan konvoi Ride for World #QuranHour yang bermula di Masjid Negara, Kuala Lumpur sebelum berakhir di Shah Alam, Selangor. Ia merupakan acara simbolik bagi membina momentum ke kemuncak program World #QuranHour yang diraikan pada 7 Jun.
Kontroversi
Pada 2017, Rosyam telah dikritik dan dipersalahkan umum kerana gagal melaksanakan tugas moderator secara adil dan efisien semasa Dialog Transformasi Nasional 2050 (TN50) untuk sesi industri hiburan bersama Perdana Menteri ketika itu, Najib Razak di kediaman rasmi Najib di Putrajaya yang meperlihatkan kegagalan beliau menangani pertelingkahan antara penerbit filem David Teo dan pelawak Sulaiman Yassin, yang juga dikenali sebagai "Mat Over". Rosyam di tengah-tengah kesipuan dan terpaksa meminta maaf secara peribadi kepada Najib, masih berlagak angkuh dengan kredibilitinya sendiri dengan mendakwa bahawa Najib menyukai dirinya selaku hos acara itu.
Selepas kejatuhan Najib dan Barisan Nasional (BN) di dalam Pilihan raya umum Malaysia 2018, gesaan di media sosial untuk memboikot pasaraya baru yang telah dibuka pada 1 Jun, ST Rosyam Mart di Setiawangsa, Kuala Lumpur, yang diperkatakan milik Rosyam yang telah pun diketahui ramai sebagai penyokong bekas perdana menteri yang memalukan itu. Namun pada Januari 2019, dakwaan Rosyam pemilik sebenar dan beliau hanyalah sebagai duta pasaraya tersebut telah menjadi tular di media sosial. Beliau telah dituduh sebagai "barua Cina" yang diperalatkan oleh pemilik sebenar pasaraya Datuk Ho Ah Chai dari Sri Ternak Group (STG), untuk menarik dan memperdayakan pelanggan-pelanggan pasaraya. Hanya sebulan selepas tuduhan itu tersebar, beliau akhirnya secara terbuka mengakui beliau cuma merupakan pemegang saham minoriti yang sekadar mmemiliki 10 peratus saham di dalam pasaraya ST Rosyam Mart.
Darjah kebesaran
Pada 11 Oktober 2013, Rosyam bersama-sama dengan jurulatih Harimau Muda, Ong Kim Swee dan penyanyi rock, Ramli Sarip dikurniakan Darjah Pangkuan Seri Melaka (DPSM) yang membawa gelaran Datuk bersempena dengan Hari Keputeraan Yang di-Pertua Negeri Melaka Tun Mohd Khalil Yaakob.
Daugavpils
thumb|kanan Daugavpils merupakan nama bandar kedua terbesar di Latvia. Bandar ini terletak 230 kilometer dari Riga. Pada Januari 2006, jumlah penduduk di bandar ini mencapai 108,260 orang, pada Januari 2016, jumlah penduduk di bandar ini mencapai 95,467 orang. Bandar ini dahulunya bernama Dinaburg (1275–1893).
Sekolah Menengah Kebangsaan Kampung Baru Sirusa
Pada 2009, Sekolah Menengah Kebangsaan Kampung Baru Sirusa memiliki 584 pelajar lelaki dan 551 pelajar perempuan, menjadikan jumlah keseluruhan murid seramai 1135 orang. Ia mempunyai seramai 72 orang guru.2009
Sekolah Kebangsaan Seberang Marang
Sekolah Kebangsaan Seberang Marang merupakan sebuah Sekolah Kebangsaan yang terletak di Kampung Seberang Mrg, Marang , Terengganu Darul Iman, Malaysia.
Pada 2009, Sekolah Kebangsaan Seberang Marang memiliki 324 pelajar lelaki dan 313 pelajar perempuan, menjadikan jumlah keseluruhan murid seramai 637 orang. Ia mempunyai seramai 41 orang guru.2009
Sejarah
Pada mulanya di Daerah Marang hanya terdapat sebuah sekolah, iaitu Sekolah Melayu Marang yang terletak seberang Sungai Marang dari ini. Untuk ke sekolah murid-murid terpaksa menggunakan perahu dan ini amat berbahaya kepada murid-murid yang masih kecil. Di atas kesedaran inilah beberapa orang anak tempatan di Kampung Seberang Marang dan kampung Rhu Muda telah berusaha bersungguh-sungguh bagi memenuhi keperluan pendidikan formal kepada anak-anak di kawasan ini. Usaha ini diketuai oleh dua orang anak tempatan iaitu Pak Da Ismail b. Othman dan Pak Da Ismail b. Hitam yang berkelulusan Darjah Lima Sekolah Melayu.
Dengan kemurahan hati seorang penduduk, satu tapak sekolah sementara telah berjaya dibina secara bergotong-royong oleh penduduk tempatan. Bangunan sekolah tersebut yang beratapkan nipah, berlantaikan tanah dan tidak berdinding, berpagarkan anak kayu kuat, berbangku dan bermeja panjang telah siap dibina dan digunakan pada tahun 1948. Sekolah ini dikenali sebagai Sekolah Rakyat Seberang Marang.
Tenaga pengajar adalah terdiri daripada dua orang guru iaitu Encik Ismail bin Othman dan Encik Ismail bin Hitam. Dengan kos perbelanjaan dan kewangan ditanggung sepenuhnya daripada hasil sumbangan derma oleh ibu bapa dan penduduk tempatan. Darjah yang diadakan pada masa itu ialah “Darjah Not” yang bermaksud tiada darjah tertentu. Mata pelajaran yang diajar ialah Asas Agama Islam iaitu membaca Al-Quran, Fekah, Tajwid dan menulis dan membaca dengan menggunakan tulisan jawi sekolah yang dijalankan di sebelah pagi sahaja.
Memandangkan kegigihan yang ditunjukkan oleh penduduk tempatan mengenai celik pendidikan, kerajaan telah bersetuju membina sebuah sekolah kerajaan bantuan penuh pada tahun 1951. Sambutan penduduk tempatan amat menggalakkan. Seramai 153 orang murid buat pertama kalinya telah mendaftar masuk ke sekolah ini pada peringkat darjah yang berbeza-beza mengikut umur masing-masing. Sebuah bangunan papan beratapkan nipah berdindingkan papan, berlantaikan tanah berukuran 90 kaki X 25 kaki dengan mempunyai 3 bilik darjah telah siap dibina di sebuah tapak baru sejauh 0.8 km dari Sekolah Rakyat tersebut.
Pertambahan bilangan murid yang belajar telah berlaku dengan pesatnya, maka timbullah masalah murid lepasan sekolah ini tidak dapat menyambungkan pelajaran ke sekolah menengah. Memandangkan sebilangan besar murid yang ke sekolah menengah terdiri daripada murid sekolah ini, maka pada tahun 1966 pihak Jabatan Pelajaran Terengganu telah memilih sekolah ini sebagai bangunan sementara bagi menempatkan kelas menengah sehinggalah sebuah sekolah menengah iaitu Sekolah Menengah Kebangsaan Marang (sekarang dikenali Sekolah Menengah Kebangsaan Tengku Lela Segara) siap dibina di pingggir Bandar Marang sejauh 5 km dari sekolah ini.
Sebuah bangunan tambahan yang mengandungi 6 bilik darjah dan sebuah bilik perpustakaan dan sebuah kantin telah dirasmikan oleh YAB Dato’ Musa Hitam, Timbalan Perdana Menteri Malaysia pada 14 April 1982. Bilangan murid mencapai angka 1200 orang pada tahun 1993.
Pada bulan November 1993, kerja pembinaan sebuah bangunan baru yang mengandungi 6 bilik darjah dan sebuah bilik kemahiran hidup dimulakan. Bangunan tersebut telah siap dan digunakan pada bulan Disember 1994. Pertambahan bangunan baru ini tidak dapat juga menempatkan semua kelas untuk satu sesi sehingga tahun 2003 apabila sebuah sekolah baru berdekatan dibina.
Sekolah Jenis Kebangsaan (C) Siew Ching
Sekolah Jenis Kebangsaan (C) Siew Ching atau nama ringkasnya SJK(C) Siew Ching, merupakan sebuah Sekolah jenis kebangsaan Cina yang terletak di Peti Surat 60018.
Pada 2009, Sekolah Jenis Kebangsaan (C) Siew Ching memiliki 411 pelajar lelaki dan 384 pelajar perempuan, menjadikan jumlah keseluruhan murid seramai 795 orang. Ia mempunyai seramai 44 orang guru.2009
Felcra Sungai Ara
Kampung FELCRA Sungai Ara terletak di utara Kota Tinggi, Johor, bersempadan dengan daerah Mersing. Perjalanan daripada Bandar Kota Tinggi hanya mengambil masa 1 jam sahaja dan dalam lingkungan 42 kilometer sahaja.
Jek palet
thumb|Sebuah jek palet manual Jek palet ialah sejenis alat yang digunakan untuk mengangkat dan mengalihkan palet.
Roda hadapan terpasang di hujung serampangnya, dan apabila jek hidraulik dinaikkan, serampang itu akan dipisahkan dari roda hadapan secara menegak, mengangkat muatan ke atas sehingga ia tidak menyentuh lantai. Palet biasanya diangkat hanya pada paras mencukupi untuk ia dialihkan.
Senarai orang Minangkabau
Senarai orang Minangkabau di bawah ini merupakan senarai tokoh-tokoh keturunan kelompok etnik Minangkabau.
Jek palet
Terdapat dua jenis jek palet.
Senarai orang Minangkabau
Ahli politik
🇨🇴
Tentera Darat Jerman
Tentera Darat Jerman (Deutsches Heer, ) merupakan sebuah komponen darat bagi angkatan tentera Jerman. Secara tradisi, selepas Perang Dunia I, Angkatan Tentera Jerman terdiri daripada Tentera Darat, Tentera Laut dan Tentera Udara. Ia telah ditubuhkan semula pada tahun 1955 sebagai Tentera Darat Jerman Barat dan menjadi sebahagian daripada Bundeswehr yang baru ditubuhkan. Selepas Penyatuan semula Jerman pada tahun 1990, Angkatan Darat Tentera Rakyat Nasional dari bekas Republik Demokratik Jerman telah digabungkan ke dalam Tentera Darat Jerman Barat. Pada 5 Ogos 2015, Tentera Darat Jerman memiliki kekuatan 61,219 askar.
Ringkasan
Lantaran Jerman menjadi negara bersatu moden pertama kali pada tahun 1871, nama-nama pasukan darat Jerman yang terdahulu ialah:
Liepāja
70x|thumb|Lambang bandar
thumb|left|Lokasi
Liepāja (bahasa Jerman: Libau, bahasa Lituania: Liepoja, bahasa Poland: Lipawa, bahasa Rusia: Либава / Libava atau Лиепая / Liyepaya, bahasa Yiddish: ליבאַװע /Libave) merupakan bandar ketiga terbesar di Latvia dan berpenduduk 78 145 orang (2016). Bandar yang terletak di tepi Laut Baltik ini didirikan pada tahun 1253.
Keluasan bandar ini 60.4 km² dan kepadatan penduduknya 1,419.04 orang/km².
Mogneneins
Mogneneins ialah komun di jabatan Ain dan di kawasan Rhône-Alpes di timur Perancis.
Ponnur
Ponnur ialah sebuah bandar dan perbandaran dalam daerah Guntur di negeri Andhra Pradesh, India.
Demografik 2001
Menurut bancian India pada tahun 2001, Ponnur memiliki bilangan penduduk seramai 56,504. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Ponnur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Wikimedia Commons
Wikimedia Commons merupakan gudang imej-imej, suara-suara, dan fail-fail multimedia yang lain yang merupakan fail kandungan bebas. Seperti Wikipedia, Wikimedia Commons juga sebuah projek Yayasan Wikimedia. Fail-fail yang dimuat naik ke Commons boleh digunakan seperti fail-fail tempatan dalam semua projek yang lain dalam pelayan Wikimedia dalam semua bahasa, termasuk Wikipedia, Wikibooks, Wikisource dan Wikinews, kerana semua kandungan adalah sama ada dalam domain awam atau dikeluarkan di bawah lesen-lesen bebas seperti Lesen Dokumentasi Bebas GNU (GFDL).
Sekolah Kebangsaan Seberang, Terengganu
Sekolah Kebangsaan Seberang merupakan sebuah Sekolah Kebangsaan yang terletak di Jerteh Kg.Pengkalan Sentol,, Jerteh , Terengganu Darul Iman, Malaysia.
Pada 2009, Sekolah Kebangsaan Seberang memiliki 142 pelajar lelaki dan 106 pelajar perempuan, menjadikan jumlah keseluruhan murid seramai 248 orang. Ia mempunyai seramai 21 orang guru.2009
Jackie Chan's Who Am I?
Jackie Chan's Who Am I? (juga dikenali sebagai Jackie Chan's Who Am I?) adalah sebuah filem aksi komedi Hong Kong arahan Benny Chan dan Jackie Chan. Filem ini ditayangkan di Hong kong pada 17 Januari 1998.
Sekolah Jenis Kebangsaan (C) Yuk Choi
Sekolah Jenis Kebangsaan (C) Yuk Choi
Marcenay
Marcenay ialah komun di jabatan Côte-d'Or di timur Perancis.
Wallonia
Wallonia (bahasa Perancis Wallonie, Jerman Wallonien, Belanda Wallonië) merupakan sebuah wilayah dalam rangka kerajaan persekutuan Belgium.
Daftar wilayah di Walonia
left|200px Senarao wilayah di Walonia sesuai gambar di peta
Kherow
Kumpulan  Kherow  merupakan sebuah kumpulan pemuzik dan penyanyi yang bergerak secara bebas atau juga dikenali sebagai indie di Malaysia.
Sejarah
Kumpulan Kherow ditubuhkan pada 1990-an. Kumpulan Kherow merupakan kumpulan pemuzik yang membawa genre Black/Death Metal.
Diskografi
Kumpulan Kherow menghasilkan 2 album sehingga kini.
Hymenoptera
Hymenoptera adalah salah satu order terbesar serangga, mengandungi lalat gergaji (sawfly), penyengat, lebah dan semut. Terdapat lebih 130,000 spesies yang dikenalpasti, dengan banyak lagi yang belum dikenalpasti. Namanya merujuk pada sayap berat bagi serangga, dan diambil daripada bahasa Yunani Kuno ὑμήν (himen): membran dan πτερόν (pteron): sayap.
Aksara Kannada
Vokal
Terdapat tiga belas vokal (swaras):
ಅ (a), ಆ (aa), ಇ (e), ಈ (ee), ಉ (u), ಊ (uu), ಋ (rr), ಎ (a~), ಏ (ea), ಐ (ai), ಒ (o), ಓ (oo), ಔ (ou)
Tekhee @ Tiki Anak Lafe
Pilihan raya Malaysia 2008
Dalam Pilihan Raya Umum Malaysia 2008, Tekhee @ Tiki Anak Lafe bertanding menggunakan tiket Barisan Nasional. Beliau telah bertanding di kawasan parlimen  Mas Gading, negeri Sarawak. Tekhee @ Tiki Anak Lafe telah menang dengan mendapat undi sebanyak 8551.
Calon lawan ialah Favian Anak Tisen calon (Bebas) mendapat 1,476 undi.Apin Anak Baeng - (Bebas) mendapat 306 undi dan hilang pertaruhan.Patau Anak Rubis (SNAP) mendapat 4,250 undi - Kalah.
Brabant Walonia
Brabant Walonia (Perancis Brabant wallon, Belanda Waals-Brabant) merupakan sebuah wilayah di Walonia, Belgium.
Wilayah ini merupakan salah satu wilayah termuda di Belgium.
Trak angkat susun
thumb|Toyota 8-Series|250px|right|Trak angsun buatan [[Toyota]]
Trak angkat susun, trak angsun atau forklif (forklift) ialah jentera industri berkuasa yang digunakan untuk mengangkat dan memindahkan barangan. Trak angsun moden dibangunkan pada tahun 1920-an oleh pelbagai syarikat berbeza termasuklah Clark Material Handling Company dan Yale Materials Handling Corporation. Semenjak itu, trak angsun menjadi satu alat penting dalam operasi pembuatan dan pergudangan.
Hontianske Moravce
Hontianske Moravce merupakan sebuah kampung dan kawasan perbandaran yang terletak di daerah Krupina, wilayah Banská Bystrica, Slovakia.
Kampung Tok Bok
Kampung Tok Bok merupakan sebuah kampung yang terletak di Machang, dalam negeri Kelantan, iaitu sebuah negeri di Malaysia.
Poskod
Poskod yang digunakan di Kampung Tok Bok, Machang, Kelantan adalah 18500.
Pulu Bulawan, Lumbis, Nunukan
Pulu Bulawan merupakan sebuah desa di kecamatan Lumbis, Kabupaten Nunukan, Kalimantan Timur, Indonesia.
Pelancongan di Pahang
Kebanyakan kawasan di Pahang masih belum terusik dengan pembangunan moden. Ini menjadikan negeri ini kaya dengan anugerah alam.
Posada de Valdeón
Posada de Valdeón merupakan sebuah kawasan perbandaran di Sepanyol di León, di komuniti autonomi Castile dan León.
Kampung Bilis
Kampung Bilis atau ringkasnya Bilis, ialah sebuah kampung yang terletak di Bahagian Samarahan, di Daerah Simunjan, Sarawak, Malaysia.
Kawasan petempatan berhampiran:
Marcheseuil
Marcheseuil ialah komun di jabatan Côte-d'Or di timur Perancis.
Montagnat
Montagnat ialah komun di jabatan Ain dan di kawasan Rhône-Alpes di timur Perancis.
Athena
Dewi ini sepadan dengan Minerva dalam kepercayaan Romawi.
Asal-usul
Pemujaan terhadap Athena sebagai pelindung kota Athena tampaknya telah ada sejak masa kuno dan sangat kental sehingga mitos-mitos kuno mengenai dirinya beradaptasi terhadap perubahan budaya. Filsuf Yunani, Plato (429–347 SM), mengaitkan dewi ini dengan dewi Libya, Neith, dewi perang dan perburuan dari Mesir sejak zaman pradinasti, dan menghubungkannya dengan kegiatan menenun.
Sejarawan Yunani, Herodotos (484–425 SM), juga menyebutkan bahawa penduduk Sais Mesir menyembah seorang dewi bernama Neith; dan mereka mengidentikannya dengan Athena. Beberapa orang Yunani juga mengenal tempat kelahiran Athena adalah di sisi sungai Triton di Libya. Sejarawan klasik Martin Bernal membuat "Teori Athena Berkulit Hitam" (Athena yang berasal dari Libya) untuk menjelaskan asal mula ini dengan menyatakan bahawa kepercayaan dewi Neith dibawa ke Yunani dari Mesir melalui "sejumlah besar peradaban dan kebudayaan pada milenium kedua dan ketiga.." Athena sebagai dewi falsafah menjadi sebahagian pemujaan pada akhir abad kelima dan masa Yunani klasik.
Pelancongan di Negeri Perak
Perak mempunyai kawasan semulajadi yang menarik yang menjadi daya tarikan pelancong ke negeri ini. Misalnya Hutan Belum di Hulu Perak, dan Pulau Pangkor.
Athena
Ciri
Athena merupakan pelindung para penenun dan petukang rajin; senjata-senjata besi yang dikerjakan para petukang ini juga dipercayai masuk dalam perlindungannya. Selain itu, dia juga memimpin pertempuran. Dalam perang, Athena berperanan sebagai sisi strategi dan disiplin berlawanan saudaranya Ares yang melambangkan sisi jahat perang (yakni kekejaman, rasa haus darah dan pembunuhan). Meskipun Athena adalah dewi strategi perang tetapi dia membenci pertarungan tanpa tujuan dan lebih memilih menyelesaikan masalah dengan kebijaksanaan. Athena hanya berperang untuk tujuan yang jelas dan layak atau untuk menyelesaikan konflik.
Athena muncul dalam banyak cerita mitologi Yunani sebagai penolong para pahlawan, termasuk Odisseus, Iason, dan Herakles. Dia tidak memiliki pasangan dan tidak menikah. Sebuah mitos kuno menyebutkannya sebagai dewi yang menjadikan Erekhtheus/Erikhthonios, anak kelahiran Gaia hasil senyawaan Hephaistos, sebagai anak angkatnya.
Sekolah Kebangsaan Sentol Patah
Sekolah Kebangsaan Sentol Patah merupakan sebuah Sekolah Kebangsaan yang terletak di Kampong Pengkalan Kuin, Marang , Terengganu Darul Iman, Malaysia.
Pada 2009, Sekolah Kebangsaan Sentol Patah memiliki 110 pelajar lelaki dan 96 pelajar perempuan, menjadikan jumlah keseluruhan murid seramai 206 orang. Ia mempunyai seramai 19 orang guru.2009
Sekolah Jenis Kebangsaan (C) Sin Wah, Sabah
Sekolah Jenis Kebangsaan (C) Sin Wah atau nama ringkasnya SJK(C) Sin Wah, merupakan sebuah Sekolah jenis kebangsaan Cina yang terletak di Peti Surat 60117.
Marcigny-sous-Thil
Marcigny-sous-Thil ialah komun di jabatan Côte-d'Or di timur Perancis.
Sekolah Jenis Kebangsaan (C) Sin Wah, Sabah
Pada 2009, Sekolah Jenis Kebangsaan (C) Sin Wah memiliki 71 pelajar lelaki dan 76 pelajar perempuan, menjadikan jumlah keseluruhan murid seramai 147 orang. Ia mempunyai seramai 13 orang guru.2009
Kilatus
Kumpulan  Kilatus  merupakan sebuah kumpulan pemuzik dan penyanyi yang bergerak secara bebas atau juga dikenali sebagai indie di Malaysia.
Sejarah
Kumpulan Kilatus ditubuhkan pada 1990-an. Kumpulan Kilatus merupakan kumpulan pemuzik yang membawa genre Barbaricult Black Metal.
Diskografi
Kumpulan Kilatus menghasilkan 6 album sehingga kini.
Salleh Bin Kalbi
Salleh bin Kalbi merupakan ahli politik Malaysia dari parti Barisan Nasional.
Pilihan raya Malaysia 2008
Dalam Pilihan Raya Umum Malaysia 2008, Salleh Bin Kalbi bertanding menggunakan tiket Barisan Nasional. Beliau telah bertanding di kawasan parlimen  Silam, negeri Sabah. Salleh Bin Kalbi telah menang dengan mendapat undi sebanyak 18111.
Calon lawan ialah Hashbullah Bin Imam Ohang dari PKR mendapat 8,319 undi - Kalah. Peratus pengundi yang keluar ialah 63.36%. Undi rosak sebanyak 989.
Bukti empirikal
thumb| Bukti empiris relatif terhadap Rumah Api Gay Head yang pertama dan hakisan pantai di Westerly Point of Martha's Vineyard boleh didapati sebagai titik rujukan. Bukti empiris adalah maklumat yang diterima melalui deria, terutamanya dengan pemerhatian dan dokumentasi corak dan tingkah laku melalui eksperimen. Istilah ini berasal dari perkataan Yunani untuk pengalaman, ἐμπειρία (empeiría).
Sekolah Jenis Kebangsaan (C) Chee Vun
Sekolah Jenis Kebangsaan (C) Chee Vun atau nama ringkasnya SJK(C) Chee Vun, merupakan sebuah Sekolah jenis kebangsaan Cina yang terletak di Peti Surat 60079.
Pada 2009, Sekolah Jenis Kebangsaan (C) Chee Vun memiliki 203 pelajar lelaki dan 215 pelajar perempuan, menjadikan jumlah keseluruhan murid seramai 418 orang. Ia mempunyai seramai 24 orang guru.2009
Vlădeni, Iaşi
Vlădeni merupakan sebuah komun yang terletak di wilayah Iași, Romania.
Sekolah Jenis Kebangsaan (C) Chee Vun
Penubuhan Sejarah
Pada tahun 1966, Sekolah Chee Vun dipindahkan ke tempat sekarang, iaitu Batu 1 1/2, Jalan Tengah Nipah, Lahad Datu. Keluasan kawasan sekolah ialah 1.57 ekar. Pada ketika itu, enrolmen murid adalah seramai 60 orang.Mereka adalah anak kepada penghuni berketurunan Cina yang menetap di sekitar kawasan Jalan Dam. Walaubagaimana pun terdapat juga bilangan kecil murid dari bangsa lain seperti kaum Bajau danTeroja. Enrolmen murid telah meningkat dari tahun ke tahun dan sehingga mencecah 445 orang sekarang (Jadual 1.1).
Wikiquote
Wikiquote merupakan salah satu kumpulan projek berdasarkan wiki yang diusahakan oleh Yayasan Wikimedia, menggunakan perisian MediaWiki. Berdasarkan idea Daniel Alston dan dilaksanakan oleh Brion Vibber, tujuan projek ini adalah untuk menjadi rujukan petikan daripada orang-orang, buku-buku, dan peribahasa, serta memberikan maklumat lanjut tentang petikan-petikan ini. Walaupun terdapat pelbagai koleksi petikan atas talian, Wikiquote merupakan salah satu daripada segelintir kecil koleksi yang memberi peluang untuk pelawat menyumbang. Laman-laman di Wikiquote dipautkan dengan rencana-rencana Wikipedia mengenai orang-orang ternama yang berkenaan.
Sekolah Jenis Kebangsaan (C) Chee Vun
Penubuhan Sejarah
Dalam pertengahan tahun 1966, satu blok bilik darjah papan bertingkat dua telah didirikan. Tahun berikutnya dibina pula asrama Guru Besar. Gelangggang bola keranjang didirikan pada tahun 1970.Pada tahun 1971, satu blok bangunan papan yang mengandungi 6 buah bilik darjah telah didirikan. Empat unit asrama guru dibina pada tahun 1974.
Wikiquote
Pada mulanya projek ini dicipta dalam Bahasa Inggeris, namun pada Julai 2004, lebih banyak bahasa ditambah.
Sekolah Jenis Kebangsaan (C) Chee Vun
Penubuhan Sejarah
* Tadika Chee Vun*
Tadika Chee Vun yang berdaftar dengan Jabatan Pelajaran Sabah ditubuhkan pada tahun 1989.Pada 12 Jun 1990 ,dewan sekolah dirasmikan oleh Ketua Menteri Sabah ketika itu, Datuk Yong Teck Lee. Pada tahun 1992, kantin baru telah dibina. Pada tahun 1999, satu blok bangunan konkrit bertingkat 3 yang mengandungi 9 buah bilik darjah tersergamindah di tanah yang bertuah ini. Oleh kerana satu blok bilik darjah yang lama telah digerogot oleh anai-anai dan asrama guru telah usang, maka projek pembinaan satu blok bangunan konkrit bilik darjah dan satu blok rumah guru yang baru telah dimasukkan ke dalam rancangan pembangunan fizikal sekolah dan akan diusahakan oleh Jawatankuasa Lembaga Pengelola Sekolah sekarang
Lapangan Terbang Malmi
Lapangan Terbang Malmi (Bahasa Finland: Helsinki-Malmin lentoasema, Bahasa Sweden: Helsingfors-Malm flygplats) adalah sebuah lapangan terbang yang terletak di bandar Helsinki, Finland.
Marcilly-et-Dracy
Marcilly-et-Dracy ialah komun di jabatan Côte-d'Or di timur Perancis.
Hualien
Bandar Hualien (Wade-Giles: Hua¹-lien² Shih⁴; POJ Hokkien: Hoa-lian-chhī atau Hoa-liân-chhī) ialah sebuah kota serta ibu kota Jajahan Hualien, Taiwan. Bandar ini terletap di kawasan pesisir timur Taiwan, menghadap Lautan Pasifik, dan memiliki angka populasi rasmi sebanyak 106,368 orang.
Tuik
Tuik merupakan sebuah desa yang terletak dalam (daerah) kecamatan Kelapa, Kabupaten Bangka Barat, Provinsi Bangka Belitung, Indonesia.
Poskod
Poskod yang digunakan di Tuik adalah 33364. Terdapat 13 buah desa di dalam daerah kecamatan Kelapa.
Pelancongan di Perlis
Untuk menarik lebih ramai pelancong dengan mengekploitasi potensi dan sumber semulajadi negeri Perlis, Jabatan Pelancongan telahpun memperkenalkan “Tujuh Pesona Perlis” (Antaranya termasuklah Panorama, Taman Ular, Harumanis, Makanan dan Makanan Laut, Tarikan Sempadan, Mengintip Burung Pengembaraan Hutan.
"Negeri Permai Lagi Mempesona", merupakan ungkapan yang paling tepat untuk mengambarkan keindahan dan kedamaian negeri Perlis. Berbekalkan Landskapnya yang menghijau dan permai, menawarkan sesuatu yang menarik buat pencinta kedamaian alam.
Berikut merupakan tempat-tempat pelancongan di Perlis.
Taman & Hutan
thumb|Taman Rekreasi Sungai Kechor
Makanan
thumb|Medan Selera Majlis Perbandaran Kangar
Poolambadi
Demografik 2001
Menurut bancian India pada tahun 2001, Poolambadi memiliki bilangan penduduk seramai 10,081. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Poolambadi memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Pelancongan di Perlis
Makanan
=Umum=
Hontianske Nemce
Hontianske Nemce merupakan sebuah kampung dan kawasan perbandaran yang terletak di daerah Krupina, wilayah Banská Bystrica, Slovakia.
Cihuateteo
thumb|Sebuah patung cihuateotl, roh seorang wanita Aztek yang meninggal dunia ketika bersalin. Dalam mitos Aztek, Cihuateteo (/siːˌwɑːtᵻˈteɪoʊ/; Nahuatl Klasik: Cihuātēteoh, mufrad Nahuatl Klasik: Cihuātēotl) atau “Wanita Kudus,” merupakan roh berniat jahat yang telah meninggal dunia ketika bersalin. Mereka disamakan dengan roh pahlawan lelaki yang telah terkorban dalam pertempuran ganas, kerana bersalin mengikut konsep setaraf dengan pertempuran dalam budaya Aztek. Mengikut tradisi, seorang wanita yang bersalin dikatakan menangkap roh bayi baru lahirnya sama dengan cara seorang pahlawan menawan lawannya dalam pertempuran. Roh-roh ini juga dikaitkan dengan arah barat, tempat matahari terbenam setiap hari.
Pelancongan di Pulau Pinang
Pulau Pinang u terletak di utara Semenanjung Malaysia. Kawasan pelancongan di Pulau Pinang adalah termasuk:
Kigwancha Sports Club
Kigwancha Sports Club merupakan pasukan bola sepak dari Korea Utara yang terletak di bandar Sinuiju.
Sekolah Jenis Kebangsaan (C) Tsi Sin
https://tsisintenom.blogspot.com/
Voineşti, Iaşi
Voineşti merupakan sebuah komun yang terletak di wilayah Iași, Romania.
Sekolah Jenis Kebangsaan (C) Tsi Sin
Sekolah Jenis Kebangsaan (C) Tsi Sin atau nama ringkasnya SJK(C) Tsi Sin, merupakan sebuah Sekolah jenis kebangsaan Cina yang terletak di Peti Surat 321.
Pada 2009, Sekolah Jenis Kebangsaan (C) Tsi Sin memiliki 72 pelajar lelaki dan 66 pelajar perempuan, menjadikan jumlah keseluruhan murid seramai 138 orang. Ia mempunyai seramai 13 orang guru.2009
Sejarah
Lokasi SJK (C) Tsi Sin terletak di Ladang Sapong dan nama asalnya ialah Sekolah ‘Hua Qiao’.Ketika itu populasi pekerja ladang semakin bertambah dan ketiadaan sekolah di kawasan yang berdekatan menyebabkan anak-anak pekerja ladang sering berpeleseran. Atas faktor tersebut, pada bulan Julai 1949, pegawai perubatan Ladang Sapong. En.Thomas Liang Qiao, En.Jian Xing Li, En.Lin Wu dan En. Liang Dao Sheng berancang mengasaskan sebuah sekolah baru. Bangunan kelab lama Ladang Sapong diubahsuai untuk dijadikan bilik darjah. En.Nie Bao Hua dilantik untuk memegang jawatan guru besar. Sebanyak empat kelas dibuka dari Tahun Satu hingga Tahun Empat dan jumlah murid seramai 32 orang.
Sekolah Kebangsaan Serada
Sekolah Kebangsaan Serada merupakan sebuah Sekolah Kebangsaan yang terletak di Kampung Serada,, Kuala Terengganu , Terengganu Darul Iman, Malaysia.
Sekolah Jenis Kebangsaan (C) Tsi Sin
Sejarah
Pada bulan Jun 1950, En.Nie Bao Hua meletakkan jawatan guru besar dan jawatan tersebut diganti oleh En.Chen Kong Lin. Lembaga Pengurus Sekolah mula ditubuhkan pada bulan Julai 1950. Jawatan pengerusi disandang oleh En.Yong Wei He. Pada tahun 1952, En.Vung Nyit Chiang memegang jawatan guru besar. Dalam tempoh lima tahun ini, jumlah bilangan murid masih kurang daripada 30 orang.
Pada tahun 1955. En.Lee Kee Yu memegang jawatan guru besar manakala kelas yang ditawarkan dari Tahun Satu hingga Tahun Tiga sahaja. Menjelang tahun 1957, pihak Ladang Sapong memperuntukkan sebidang tanah untuk membina bangunan baru sekolah dengan syarat berkongsi dengan sekolah Melayu. Sekolah Hua Qiao mengambil sidang pagi manakala sekolah Melayu pula mengambil sidang petang. En.Lee Kee Yu meletakkan jawatan guru besar pada bulan Disember.
Flanders Barat
Flanders Barat (Belanda West-Vlaanderen, Perancis Flandre occidentale) merupakan sebuah wilayah Flanders, Belgium.
Sekolah Kebangsaan Serada
Pada 2009, Sekolah Kebangsaan Serada memiliki 104 pelajar lelaki dan 119 pelajar perempuan, menjadikan jumlah keseluruhan murid seramai 223 orang. Ia mempunyai seramai 18 orang guru.2009
Sekolah Jenis Kebangsaan (C) Tsi Sin
Sejarah
Pada tahun 1958. En.Ho Nyuk Lin menyandang jawatan guru besar. Jumlah bilangan murid menjangkau 37 orang. Kelas Tahun Empat dibuka semula. Sistem pentadbiran sekolah bertambah baik dan bilangan murid turut meningkat. Kerajaan menghantar seorang guru untuk berkhidmat di sekolah dan ini telah meringankan beban guru besar. Sekolah mempunyai bangunan sendiri manakala bilangan murid bertambah hingga 60 orang. Prestasi murid dalam bidang akademik semakin bertambah baik.